Biztosan nézők nélkül fejezik be a szezont | Világgazdaság
Biztosan nézők nélkül fejezik be a szezont
2020. 07. 02. 18:17 ↻ 2020. 07. 03. 00:22 MTI	Közélet | Sport
Tebas az elmúlt hónapban arról beszélt, hogy a közönség akkor térhet majd vissza a létesítményekbe, amikor ennek nem lesz biztonsági kockázata. Most azonban a sportállamtitkár – aki korábban többször kijelentette, hogy az idénynek zárt kapuk mögött kell befejeződnie – határozottan állást foglalt a nézők nélküli meccsek rendezése mellett.
A legbiztonságosabb az, ha szurkolók jelenléte nélkül bonyolítjuk le a szezon hátralévő részét
– mondta Irene Lozano, hangsúlyozva, hogy a futball jelentős tömegeket mozgat meg, és nem hasonlítható például egy színházi előadáshoz.
Egy zárt kapus mérkőzésen 250 ember van jelen, viszont ha egy stadionnak csak az egyharmadnyi kapacitását nézzük, akkor is 30 ezer emberről beszélünk.
Jelenleg a La Liga nem tervez azzal, hogy a közönség visszatérhessen a létesítményekbe, mert az arénákon belül és kívül összegyűlő drukkerek nagy probléma forrásai lehetnek. Ha nem vagyunk elég óvatosak, az ilyesmi kirobbanthatja a járvány második hullámát
– jelentette ki Javier Tebas.
nézők |